Moviment de les peces

Amb les peces del joc es poden aconseguir els següents moviments:

1. Translació. Per moure una peça d'un lloc a l'altra de la zona de joc, cal clicar i arrossegar amb el ratolí la peça desitjada. No és possible fer sortir les peces de la zona de joc. Quan es deixa de prémer el botó, si la peça moguda te algun dels seus vèrtex molt pròxim a altres vèrtex d'altres peces, llavors observareu que la peça "s'aferra" a les altres. Aquest efecte facilita la construcció de figures. Podeu eliminar aquest efecte prement la tecla Ctrl abans d'amollar el botó del ratolí.
2. Girs. En els nivells infantil, principiant i iniciat, és suficient clicar sobre la peça amb el botó dret del ratolí per a que aquesta giri. Depenent de la zona de la peça on es faci el clic, el gir serà en sentit horari o antihorari. En el cas del nivell expert, per aconseguir girar una peça cal prémer el botó dret del ratolí i arrossegar lleugerament el ratolí en el sentit del gir. Si la peça està molt pròxima als límits de la zona de joc, és possible la peça no giri degut a què no és possible que les peces surtin de la zona de joc.
3. Simetries. Amb un clic sobre el botó mitjancer del ratolí aconseguireu la peça simètrica. Si el vostre ratolí no te botó mitjà (ni rodeta), llavors aconseguireu la simetria prement simultàniament la tecla Ctrl del teclat i el botó dret del ratolí. Consulteu el tema simetria de les peces per a més detalls.

També és possible moure i girar les peces fent servir només el botó esquerra. Això és útil en el cas que es faci servir el programa en una pantalla tàctil. En aquests cas, cal seleccionar la peça (clicant-hi a sobre) i, per moure-la, clicar en el cercle central i arrossegar el ratolí. Si voleu fer girar la peça, clicau a sobre a la dreta del cercle central per fer-la girar en el sentit de les agulles del rellotge, i a l'esquerra per fer-la girar en el sentit contrari a les agulles del rellotge.