Creació de noves figures

El programa permet la creació de noves figures. Per crear una figura nova cal que no estigui en marxa la resolució d'una figura. Si heu començat a jugar per resoldre una figura, podeu aturar el joc clicant el primer ítem de l'arbre de les figures que mostra el nivell de joc actual.

Una vegada amb el joc aturar, podeu moure les peces per formar la nova figura. A continuació feu servir l'opció Joc->Crea nova figura->Comprova mostra (o be feu servir la combinació de tecles Ctrl+M) per comprovar que la mostra i la silueta de la figura es mostren correctament. Pot ésser necessari ajustar alguna peça per fer que tant la mostra com la silueta es vegin correctament. Podeu fer que el programa esborri la mostra i la silueta amb l'opció de menú Joc->Crea nova figura->Esborra mostra (o be amb la combinació de tecles Ctrl-E).

Una vegada construïda correctament la nova figura, podeu comprovar si ja existeix una figura semblant fent servir l'opció de menú Joc->Crea nova figura->Cerca figura (o be la combinació de tecles Ctrl-F). El programa cercarà coincidències entre les figures disponibles a l'arbre de figures i la que forman les peces de la zona de joc, informant-vos del resultat de la recerca.

Finalment, podeu desar les dades de la figura creada fent servir l'opció de menú Joc->Crea nova figura->Desa la figura (o be la combinació de tecles Ctrl-D). El programa vos demanarà que assigneu un nom a la figura creada i un nivell de dificultat. Podeu seleccionar el directori on es desarà les dades fent servir el botó .
D'aquesta manera, podeu anar creant totes les figures que desitgeu. En qualsevol moment, fent servir l'opció de menú Aplicació->Carrega figures d'un arxiu podreu disposar de les vostres figures a l'arbre de figures per jugar-hi.
Les dades de les figures es desen a un arxiu de text. Podeu enviar els arxius de les figures que heu creat a l'autor del programa i seran incorporades al programa.